
PREACUVIOŞILOR PĂRINŢI 

HAR, PACE, SĂNĂTATE ŞI ALESE BUCURII 
DUHOVNICEŞTI DE LA DUMNEZEU, 

IAR DE LA NOI PĂRINTEASCĂ ÎMBRĂŢIŞARE 
ŞI ARHIEREASCĂ BINECUVÂNTARE 


,, Beţie emul a deschis Edenul, veniţi să vedem, 
aflat-am desfătarea tainică înăuntrul peşterii, 
veniţi să privim cele din rai” 

(Icos - Canonul Naşterii) 


Iubiţii noştri fii duhovniceşti, 

Sărbătoarea Naşterii Domnului nostru lisus Hristos Ne 
oferă, şi anul acesta, minunatul prilej şi bucuria de a vă împărtăşi 
cuvânt de învăţătură dreaptă şi părintească povăţuire. Uniţi 
în rugăciune şi în duh, să mulţumim împreună lui Dumnezeu 
pentru nemărginita Sa dragoste revărsată, cu bogăţie, la Sfântul 

Praznic de astăzi. „Betleemul a deschis Edenul” cântă astăzi 
Sfânta Biserică, arătând măreţia Zilei şi ne îndeamnă să ne 
apropiem şi să vedem „ cele din rai ” că, prin Sfânta Sa întrupare, 
Hristos Domnul dăruieşte, cu adevărat, celor credincioşi darurile 
cele mult aşteptate şi mântuitoare, „ cele ce ochiul n-a văzut şi 
urechea n-a auzit, şi la inima omului nu s-au suit” 1 aşa cum s-a 
descoperit Sfântului Apostol Pavel. 

Cunună a creaţiei şi chip al Tatălui Ceresc, zidit spre 
nemurire, primul om a fost aşezat de Dumnezeu în rai. Dăruit 
cu raţiune, voinţă şi libertate, cu puterea de a alege între bine 
şi rău şi de a-şi hotărî singur calea vieţii, omul s-a înstrăinat 
de Dumnezeu prin păcatul neascultării. Liber să păstreze sau 
să rupă legătura cu Dumnezeu, omul s-a desprins din braţele 
părinteşti ale Creatorului său. Astfel, a căzut din bunăstare şi 
sănătate în lipsă şi dureri; din Eden, pământ al desfătării, într-un 
pământ blestemat cu spini şi cu pălămidă; din odihna Domnului, 
în sudoarea feţei; de lângă pomul vieţii, în valea plângerii; din 
calea spre viaţa veşnică, în pământul din care a fost luat. 

Dar, pentru că „ n-a răbdat Dumnezeu ca făptura Sa să 
fie înghiţită de pieire” şi pentru că omul singur n-ar fi putut 
niciodată să refacă drumul către paradisul pierdut, Iubirea 
nesfârşită a lui Dumnezeu a pregătit şi a deschis, pe firul tim- 
pului, după făgăduinţa dată încă de la izgonirea din rai, calea 
întoarcerii acestuia. Pentru o astfel de lucrare sfântă a coborât 
pe pământ Fiul lui Dumnezeu, Domnul şi Mântuitorul nostru 
Iisus Hristos, luând trup omenesc din Preacurata Fecioară, după 
cum ne spune lămurit şi Sfânta Scriptură: „Fiul Omului a venit 
să caute şi să mântuiască pe cel pierdut 2 

Cu câtă înfrigurare, suspin şi sete vor fi aşteptat oamenii 
Legii Vechi „plinirea vremii ”, când „moarte nu va mai fi”! 


1 I Corinteni II, 9; 
2. Luca XIX, 10; 

însuşi Hristos Domnul ne grăieşte astfel: „Mulţi prooroci şi 
drepţi au voit să vadă cele ce priviţi voi, şi n-au văzut, şi să 
audă cele ce auziţi voi, şi n-au auzit ” 3 , „Pentru că vouă vi s-a 
dat să cunoaşteţi tainele împărăţiei cerurilor, pe când acelora 
nu li s-a dat 4 

Proorocii de demult cercetau prin negura veacurilor, 
călăuziţi de Duhul Sfânt, să vadă răsăritul Soarelui dumnezeiesc, 
dar nu l-au văzut, ci au zărit doar zorii care vestesc răsăritul 
şi s-au bucurat. S-au bucurat întru nădejdea venirii lui Mesia, 
trăind în aşteptare. S-a bucurat patriarhul Iacov când a profeţit 
zicând: „Nu va lipsi sceptru din Iuda, nici toiag de cârmuitor 
din coapsele sale, până ce nu va veni împăciuitorul, Căruia i se 
vor supune popoarele 5 

S-a bucurat şi Profetul Miheia când a arătat locul 
minunii: „Şi tu, Betleeme Efrata, deşi eşti mic între miile lui 
Iuda, din tine va ieşi Stăpânitor peste Israel, iar obârşia Lui 
este dintru început, din zilele veşniciei ” 6 * 8 , iar Proorocul Daniel, 
de Dumnezeu înţelepţit, a lămurit timpul sorocit în care va veni 
„ Cel Uns” 1 -Mesia. 

Cu aceeaşi bucurie şi Sfântul Prooroc Isaia vestea, cu 
sute de ani înainte, Naşterea Domnului: „Prunc S-a născut 
nouă, un Fiu S-a dat nouă, a Cărui stăpânire este pe umărul Lui 
şi se cheamă numele Lui: înger de mare sfat. Sfetnic minunat, 
Dumnezeu tare, biruitor, Domn al păcii, Părinte al veacului 
ce va să fie” 8 căci „Iată Fecioara va lua în pântece şi va naşte 


3. Matei XIII, 17, 

4 Matei XIII, 11, 

5. Facere XLIX, 10; 

6. Miheia V, 1 , 

7 Daniel IX, 24-27; 

8. Isaia IX, 5, 


5 


fiu şi vor chema numele lui Emanuel”. 9 * 11 

Măreţia Minunii Naşterii lui Dumnezeu ca om printre 
oameni, care copleşeşte orice minte omenească, înspăimântă 
însă şi cugetele sfinţilor prooroci care, într-un glas cu Profetul 
Isaia, grăiesc: „Dacă ai rupe cerurile şi Te-ai pogorî, munţii 
s-ar cutremura! Ca un foc care arde... şi ca o vâlvătaie care 
fierbe... ” 10 Astfel era închipuită pogorârea celui Preaînalt! Dar 
venirea Fiului mult aşteptat la noi s-a petrecut „ nu în furtună, ci 
în zefir ”, lin şi fără zarvă, în smerenie, în simplitate şi în cel mai 
sărac lăcaş, nu în tunete şi cutremure, ci „ ca ploaia pe lână S-a 
pogorât în pântecele Fecioarei, Hristos ” n , după cum tâlcuiesc 
cântările praznicului. 

A • • • 

Dacă sfinţii prooroci ne-au vestit zorii Tainei Inomenirii 
Fiului lui Dumnezeu, descoperirea deplină şi scopul final al 
acesteia ni-L descoperă însuşi Hristos, Cel ce pentru noi S-a 
întrupat, în convorbirea Sa cu Nicodim: „Căci Dumnezeu aşa 
a iubit lumea, încât pe Fiul Său Cel Unul - Născut L-a dat, ca 
oricine crede în El să nu piară, ci să aibă viaţă veşnică. Căci 
n-a trimis Dumnezeu pe Fiul Său în lume ca să judece lumea, ci 
ca să se mântuiască prin El, lumea” 12 , căci „Fiul Omului n-a 
venit să I se slujească, ci ca El să slujească şi să-Şi dea sufletul 
răscumpărare pentru mulţi”. 13 

într-adevăr, întruparea şi întreaga activitate pământească 
a Fiului lui Dumnezeu au adânc imprimată pecetea slujirii şi 
a smereniei. „Dumnezeu fiind în chip”. El „S-a deşertat pe 
Sine, chip de rob luând, făcându-Se asemenea oamenilor, şi la 
înfăţişare aflându-Se ca un om. S-a smerit pe Sine, ascultător 


9 Isaia VII, 14, 

10. Isaia LXIII, 19; LXIV, 1, 

1 1 Cântarea a IV-a din Canonul Naşterii, Mineiul pe Decembrie, p. 388; 

12. IoanIII, 16-17, 

13. Marcu X, 45, 

făcându-Se până la moarte, şi încă moarte de cruce” l4 , 
„Bogat fiind, pentru noi a sărăcit, ca noi cu sărăcia Lui să ne 
îmbogăţim”. 15 

Hristos este pildă de slujire a oamenilor, căci El este 
„Păstorul cel bun, care îşi pune viaţa pentru oile sale”. 16 Nu 
ucenicii sau lumea L-au slujit pe El, ci dimpotrivă, El ne-a 
învăţat că, cel care vrea să fie mai mare, să fie slujitorul tuturor. 
A spălat picioarele ucenicilor Săi, arătând până unde poate să 
meargă slujirea aproapelui, a săturat pe cei flămânzi, a vindecat 
pe cei bolnavi; Lui I S-a făcut milă de cei în suferinţă: „Milă 
îmi este de mulţime ” 17 a spus El şi a plâns în faţa durerii altora 

(Ioan XI, 35). 

Hristos este pildă de iubire: Precum M-a iubit pe Mine 
Tatăl, aşa v-am iubit şi Eu pe voi, rămâneţi întru iubirea 
Mea”. 18 „Mai mare dragoste decât aceasta nimeni nu are, 
ca sufletul lui să şi-l pună pentru prietenii săi ” 19 , spune El 
Apostolilor Săi şi prin ei, nouă tuturor. în Pogorârea Sa la noi, 
Hristos renunţă la slava Sa dumnezeiască, la toată mărirea şi, în 
slujirea Sa, El dă totul, îşi dă până şi viaţa, făcându-Se pentru 
noi pildă desăvârşită şi cerând ca pilda Sa să fie urmată de noi 
toţi. De la Naşterea lui Dumnezeu ca om, noi nu ne mai rugăm 
precum odinioară dreptul David: „Arată-mi calea pe care voi 
merge” 20 , deoarece calea s-a descoperit prin însuşi Cuvântul 
întrupat: „Eu sunt Calea” 21 . Se cuvine dar să urmăm Calea, 


14 Filipeni II, 7-8; 

15. II Corinteni VIII, 9; 
16. Ioan X, 11, 

17 Matei XV, 32; 

18. Ioan XV, 9; 

19 Ioan XV, 13, 

20. Psalmi CXLI1, 8; 

21 Ioan XIV, 6; 

care este însuşi Hristos înomenit, ascultare faţă de Dumnezeu 
(ioan XIV, 15), iertând greşelile altora (Coloseni ///, 13) şi răbdând 
orice prigoană (ioan XV, 20), îmbrăcându-ne în haina smereniei 
şi a blândeţii (Matei XI, 29), a iubirii (Ioan XIII, 34) şi a binefacerii 
(Fapte xx, 35), învingând orice păcat (I Petru IV, 1-2) pentru a ajunge 
la starea de sfinţenie (I Ioan II, 6) la care suntem chemaţi şi noi, 
prin iconomia iubirii divine. 

Mântuitorul Hristos, prin Naşterea Sa, ne dezvăluie 
astfel şi valoarea timpului vieţii noastre. De la venirea Sa ca 
om ,, pentru noi şi pentru a noastră mântuire”, timpul, adică 
anii noştri trupeşti, nu mai este marcat de teama de moarte şi 
conştiinţa propriei finalităţi. Timpul nu mai este drumul spre 
moarte, ci drumul spre viaţă, căci prin credinţă fiecare ceas, 
fiecare clipă a existenţei noastre pământeşti poate deveni clipă 
a pocăinţei, clipă a izbăvirii. 

Iată, sărbătorile vin şi trec, timpul vieţii îşi continuă 
curgerea sa firească. Dacă rămânem cei de ieri, nimic nu am 
folosit. Pentru aceasta, vreme potrivită este să cugetăm adânc 
şi să aflăm şi noi „ desfătarea tainică ” din peştera Betleemului. 
Pentru a arăta că Hristos a luat prin Naşterea Sa din Preacurata 
Fecioară şi trup şi suflet omenesc deopotrivă, Sfinţii Părinţi 
Capadocieni au întrebuinţat formula: „ Ceea ce nu a fost asumat, 
nu a fost mântuit”. Asemenea spunem şi Noi că, Taina Naşterii 
trebuie asumată şi trăită la cotele cele mai înalte ale fiinţei 
noastre, urmând „ Calea ” Mântuitorului Hristos şi primindu-L 
„să Se nască şi să crească” în inimile noastre. De altfel, chiar 
aceasta este şi starea de sfinţenie - locuirea lui Dumnezeu în 
oameni şi a oamenilor în Dumnezeu. 

Dreptmăritori creştini, 


Sărbătoarea Naşterii Domnului se vădeşte ca o sărbătoare 
a tainelor lui Dumnezeu revărsate peste creaţie. în teologia 
liturgică închinată acestei sfinte zile, credicioşii se minunează 
de Lumina Cea veşnică a lui Dumnezeu - Hristos, Care devine 
Om fără a înceta să locuiască în sânul de iubire al Sfintei Treimi. 

/V 

In cântările la acest Praznic, imnografii insistă pe taina cea 
neînţeleasă a unirii dintre firea dumnezeiască cea necuprinsă 
şi firea omenească cea smerită, pe smerenia fără seamă a 
Logosului întrupat. 

Lăudând adâncul Tainei Venirii lui Dumnezeu pe pământ, 
Sfântul Ioan Gură de Aur se minunează într-un cuget cu magii 
' de la răsărit pe care „nici tronurile, nici sceptrurile nu i-au 
înspăimântat, ci nemărginita sărăcie. Că ce poate fi mai prejos 
decât peştera? Şi ce poate fi mai smerit decât scutecele, întru care 
a strălucit bogăţia Dumnezeirii” . 22 Astfel îl auzim pe Sfântul 
Părinte zicând: „ Ce să spun, ce să grăiesc? Văd pe teslar şi 
ieslea, văd pe Prunc şi scutecele, văd naşterea Feciorei lipsită 
de cele de trebuinţă. Toate încărcate de sărăcie, toate pline de 
lipsă. Iată bogăţie în mare sărăcie! Cum a sărăcit pentru noi 
când era bogat? Cum n-a avut nici pat, nici aşternut, ci a fost 
aruncat în ieslea goală? O, sărăcie, izvor de bogăţie! O, bogăţie 
nemăsurată ce ai chip de sărăcie! In iesle stă, şi zguduie lumea! 
In scutece se înfăşoară, şi va sfărâma legăturile păcatului. încă 
n-a rostit cuvânt desluşit şi a şi învăţat pe magi, i-a şi întors la 
credinţă... Iată, Pruncul este înfăşat în scutece şi stă în iesle. 
De faţă-i şi Maria, Fecioară şi Mamă. De faţă-i şi Iosif, aşa- 
numitul tată. El bărbat se zice şi Ea femeie se numeşte. Nume 


22. Ipacoi glasul al VlII-lea, din Canonul Naşterii, Mineiul pe Decembrie, 
p. 387, 

legiuite, dar goale de împreună-vieţuire. Gândeşte-le până la 
cuvinte şi nu până la lucruri. El s-a logodit numai, dar Duhul 
Sfânt a umbrit ”. 23 

Taina Sfântă îşi arată însă sublimitatea tocmai în faptul 
că în ea îşi găsesc împăcarea cele mai categorice antinomii 
ale minţii omeneşti: bogăţia în sărăcie, veşnicia sub vremuri, 
nemărginitul în iesle sărăcăcioasă, Cel mai înainte de veci 
născut din Tatăl, fără de maică; pe pământ, născut din Preacurata 
Fecioară, fără de tată. Şi pentru că este mai presus de fire, taina 
Zămislirii Pruncului Dumnezeiesc are nevoie şi de o tâlcuire: 
„Duhul Sfânt Se va pogorî peste tine şi puterea Celui Preaînalt 
te va umbri”, lămureşte Arhanghelul Gavriil Maicii Sfinte. 
Precum din vechiul Adam a zidit Dumnezeu, la început, trupul 
primei femei, tot aşa acum, Duhul Sfânt a întocmit Noului 
Adam trup din Sfânta Fecioară. întărind această înţelegere, un 
alt Sfânt Părinte al Bisericii învăţa pe credincioşii din vremea sa 
prin aceste cuvinte: „Eva, prima femeie, de cine a fost născută? 
Care maică a zămislit-o, de vreme ce nu exista altă femeie? 
Scriptura răspunde că a fost creată din coasta lui Adam. Deci 
oare Eva a fost născută din coasta bărbatului, fără mamă, 
însă nu se poate să se nască fiu, fără de bărbat, din pântece 
fecioresc? Acest dar al naşterii neamului femeiesc se datorează 
bărbatului, pentru că Eva s-a născut din Adam şi, mai ales, 
fără să fie zămislită de maică, ci doar din bărbat. Deci Maria 
a înapoiat datoria harului, născând prin puterea lui Dumnezeu 
fără pariea bărbatului şi fără stricăciune, singură, de la Duhul 
Sfânt”. 24 

23 Sfântul Ioan Gură de Aur, Predici la sărbători împărăteşti şi Cuvântări 
de laudă la sfinţi, în P.S.B.-14, ed. a Il-a, Editura Basilica, Bucureşti, 2015, 
p. 57, 

24 Sfântul Chirii al Ierusalimului, Predică la Duminica dinaintea Naşterii 
lui Hristos, în „Predici ale Sfinţilor Părinţi la Duminicile de peste an ”, 

întruparea lui Hristos înseamnă unirea dumnezeirii Fiului 
cu umanitatea luată din Fecioara Maria, înseamnă certitudinea 
îndumnezeirii omului. Ea este evenimentul crucial al istoriei 
care deschide perspectiva veşniciei lumii în Hristos, este mo- 
tivul pentru care trecutul şi viitorul capătă sens. Dumnezeu 
Cuvântul devine Om fără a înceta să fie Dumnezeu, prin 
aceasta vestind restaurarea materiei de sub robia stricăciunii, 
întruparea transformă vederea fizică („Şi am văzut slava Lui”) 
în criteriu al evidenţei lui Dumnezeu în mijlocul lumii („şi S-a 
sălăşluit între noi”). Unirea Dumnezeirii Fiului cu umanitatea 
este fundamentul unic şi definitiv al unirii omului cu Dumnezeu 
în Iisus Hristos şi ne arată puterea de care se împărtăşeşte 
umanitatea prin asumarea ei de către Dumnezeu Cuvântul. 

Vorbind despre unirea Cuvântului lui Dumnezeu cu 
trupul într-un singur ipostas, Sfântul Maxim Mărturisitorul, 
aprig luptător împotriva ereziilor monofizite şi monoteliste 
din veacul său, ne îndrumă cu privire la această lucrare a lui 
Dumnezeu, grăind: „întruparea lui Dumnezeu ne este chezăşie 
sigură a nădejdii de îndumnezeire a firii oamenilor. Atât de 
deplin îl va face pe om Dumnezeu, cât de deplin S-a făcut 
Dumnezeu om. Căci e vădit că Cel ce S-a făcut om fără de pă- 
cat va îndumnezei firea fără preschimbarea ei în Dumnezeu; 
şi atât îl va ridica pe om din pricina Sa, cât. S-a coborât El din 
pricina omului ”. 25 


Editura Egumeniţa, Galaţi, 2009, p. 516; 

25. Sfântul Maxim Mărturisitorul, Răspunsuri către Talasie, în „Filoca- 
lia”, voi. III, Editura Humanitas, Bucureşti, 2009, pp. 84-85, 

Iubiţi fii sufleteşti, 

Este îndeobşte cunoscut faptul că, în apropierea sărbă- 
torilor, creştinii îşi urează unii altora „Sărbători fericite!”, 
„Crăciun fericit!”. Dar cum se dobândeşte fericirea, ne între- 
băm, şi ce poate genera fericire fiinţei noastre, de Crăciun mai 
ales, şi-n toată vremea? Fericirea cea adevărată a avut-o omul 
în rai; a avut-o şi a pierdut-o prin neascultare şi de unul singur 
nu a reuşit să o mai regăsească. Cel ce a dat fericirea, „ Cel ce 
dă viaţă tuturor ”, prin Care „ toate s-au făcut şi fără de El nimic 
nu s-a făcut din ce s-a făcut”, numai Acela putea să dăruiască 
din nou fericirea. Şi, din iubire, ne-a şi dăruit-o prin Sfânta Sa 
întrupare. Depinde de noi dacă o vom pierde precum Adam 
oarecând, sau o vom păstra şi o vom statornici în viaţa noastră 
prin credinţă, ascultare de Dumnezeu şi fapte bune. 

Constatăm însă, cu tristeţe, că vremurile sub care trăim, 
duhul veacului, ne îndeamnă spre alt fel de fericire, una vre- 
melnică, deşartă, întemeiată pe patimile cele trupeşti, pe dorinţa 
nestăvilită de consum. Astfel, unii oameni caută fericirea în 
mese îmbelşugate, în băuturi meşteşugite, în agoniseala de 
bunuri materiale, în petreceri şi distracţii de tot felul, iar în 
cele din urmă vor cunoaşte, cu întristare, dezamăgirea. Aceasta 
deoarece o astfel de stare fericită zidită pe lucruri trecătoare, 
este trecătoare şi ea, precum bunurile vremelnice pe care este 
întemeiată. 

Fericirea cea veşnică şi nepi eritoare este numai cea dăruită 
nouă de Fiul lui Dumnezeu, dar, la care trebuie să lucrăm pentru 
a o dobândi. 

în predica Sa de pe munte, Mântuitorul ne arată cele nouă 
căi prin care putem să ajungem la fericire, pe care, dacă vom 

păşi, vom afla viaţa veşnică, şi nici una dintre ele nu fericeşte 
goana nesăţioasă după cele pământeşti. 

/V 

însuşi Mântuitorul se face nouă pildă de urmat pentru a 
ajunge şi noi la starea cea fericită, la „ desfătarea celor din rai ”. 
Iată că mântuirea din cer vine, dar se câştigă aici, pe pământ, 
lucrând faptele credinţei, ale smereniei, ale slujirii şi ale iubirii 
aproapelui. 

Chemaţi la această stare, se cuvine să luăm aminte la cei 
aflaţi în necazuri şi în supărări, în griji şi în nevoi, la vreme de 
restrişte materială şi să ne oferim darul şi ajutorul după puterea 
noastră, având în suflet ca piatră de hotar cuvintele Celui ce 
pentru noi S-a născut: „întrucât aţi făcut unuia dintre aceşti 
fraţi ai Mei prea mici, Mie Mi-aţi făcut ”. 26 

Să nu uităm de sfatul cel bun pe care să-l dăm celor aflaţi 
în ispite şi în tulburări: „ Să ştie că cel ce a întors pe păcătos de la 
rătăcirea căii lui îşi va mântui sufletul din moarte şi va acoperi 
mulţime de păcate”. 27 Să ne purtăm cu iubire faţă de toţi, fiind 
noi înşine pildă pentru ceilalţi: „Aşa să lumineze lumina voastră 
înaintea oamenilor, aşa încât să vadă faptele voastre cele bune 
şi să slăvească pe Tatăl vostru Cel din ceruri ” 28 , convinşi fiind 
că „Nici furii, nici lacomii, nici beţivii, nici batjocoritorii, nici 
răpitorii nu vor moşteni împărăţia lui Dumnezeu” 29 pentru 
că „împărăţia lui Dumnezeu nu este mâncare şi băutură, ci 
dreptate şi pace şi bucurie în Duhul Sfânt” A 

La ceas de sfântă prăznuire, să rugăm pe Bunul Dumnezeu 
să ne dăruiască şi nouă bucuria cea negrăită pe care au vestit-o 
cetele îngereşti şi care au umplut sufletele curate al păstorilor; 


26. Matei XXV, 40; 

27 IacovV, 20; 

28. Matei V, 16; 

29 I Corinteni VI, 10; 
30. Romani XIV, 17 

credinţa şi înţelepciunea magilor şi dorinţa de a vieţui astfel 
încât Hristos Domnul să Se nască în inimile noastre, revărsând 
peste noi darurile Sale cele bogate. 

Vă îmbrăţişăm părinteşte pe toţi şi vă urăm să petreceţi 
Sfintele Sărbători ale Naşterii Domnului şi ale Bobotezei cu 
pace deplină, iar Anul Nou 2017 să vă fie luminat şi cu mult 
spor întru toate cele de folos spre mântuire! 


La mulţi ani! 


Al vostru de tot binele doritor 
şi către Domnul pururea rugător 


fGALACTION 


T Qaf, 


\x 


Episcopul Alexandriei şi Teleormanului 


14 


Dată în reşedinţa noastră episcopală din Alexandria 
la Praznicul Naşterii Domnului Nostru Iisus Hristos, 
în anul mântuirii 2016 . 




